kardosdrur/scandi-wiki huggingface dataset:
Ole Høeg

Ole Høeg (11. marts 1920 i Ørsted – 4. februar 1988) var en dansk forfatter og journalist. Han skrev ti kriminalromaner, hvor de fleste havde kommissær Amadeo Bergamasco fra La Questura (politistationen) i Rom i hovedrollen. Ole Høeg var bosat i Italien fra 1960 til 1980.

Især den første halvdel af kriminalromanerne blev meget vel modtaget, udkom i flere udgaver og blev prisbelønnet. Således fik han Poeklubbens pris for: Handlingen foregår i Rom (1975), Frækt kup i Vatikanet (1976) og Etruskermordene (1979).

Høeg var chefrejseleder i Rom i mange år og skrev flere bøger om Italien, bl.a. Turen går til Rom.

Bibliografi

Kriminalromaner 
 1985 Bergamasco går i kloster
 1983 Doktorens fem synder
 1982 Kommissæren går til opera
 1982 Ekspertise (noveller)
 1982 Drømmerejsen
 1981 Terror for åben skærm
 1979 Etruskermordene
 1978 En krone til salg
 1977 Heksen og kommissæren
 1976 Frækt kup i Vatikanet
 1975 Handlingen foregår i Rom

Rejsebøger 
 1984 Til Rom
 1970 Turen går til Rom

Andet 
 1985 Pifferari (julenovelle)
 1982 Da Santa Sabina mistede sin uskyld (Skildring af de tolv år, Høeg boede sammen med sin familie i en lille italiensk bjergby)
 1953 Dragonen og kongressen (historisk roman)
 1952 Kaper (historisk roman')

Priser og udmærkelser (i udvalg) 
 1979 De gyldne Håndjern Etruskermordene
 1976 De gyldne Håndjern Frækt kup i Vatikanet
 1975 Poeklubbens pris (Berenice) Handlingen foregår i Rom

Eksterne henvisninger 

 Bibliografi.dk 
 Litteraturpriser.dk
 Littertursiden.dk
 Gyldendal
 Poeklubben

Krimiforfattere fra Danmark
Journalister fra Danmark
Dansksprogede forfattere fra Danmark
Iešjávri

Iešjávri er den 15. største sø i Norge, og den ligger i kommunerne Alta, Kautokeino og Karasjok i Troms og Finnmark fylke. Søen er fylkets største, og har en længde på over 13 km fra nord til syd, og har en maksimumdybde på 14 m og en gennemsnitlig dybde på 4 meter. Den har afløb i elven Iešjohka, som løber mod syd til elven Kárášjohka og er en del af Tanaelvens afvandingsområde.

Navnet er samisk og betyder Storsøen.

Referencer

Eksterne henvisninger 
 Om Iešjávri på Store Norske Leksikon

Søer i Troms og Finnmark
Klezmofobia

Klezmofobia er et dansk klezmerband bestående af Bjarke Kolerus på klarinet, Ole Reimer på trompet, Andreas Ugorskij på guitar, Jesper Lund på basbalalajka, Jonatan Aisen på trommer og med Channe Nussbaum som forsanger. Bandet blev etableret i 2004 og har udgivet tre albums: Tantz! fra 2006, Ganze Welt fra 2008 og Kartushnik fra 2012. Bandets første album modtog prisen Årets Danske World Album 2007 ved Danish World Awards samme år.

Kildehenvisninger

Eksterne henvisninger 
 Officiel hjemmeside 

Musikgrupper fra Danmark
Musikgrupper fra 2004
Ferritstøjfilter

Et ferritstøjfilter er en ferritkerne, f.eks. udformet som en cylinder eller en kasse med et eller flere huller, anvendt til at dæmpe og i et vist omfang absorbere højfrekvensstøj til og fra elektroniske kredsløb. Ferritstøjfiltre er typisk placeret på et elektrisk kabel eller en elektrisk ledning.

Et ferritstøjfilter er en specifik type af en drosselspole. Ferritstøjfiltre omsætter højfrekvensstrømme til varme eller reflekterer dem for at dæmpe højfrekvent støj. Ferritstøjfiltre kaldes også ferritmanchet, EMI-filterdrosselspoler eller RFI-filterdrosselspoler og anvendes i EMI-filtre og RFI-filtre. 

En mini-udgave af ferritstøjfiltret er ferritperlen.

Se også
 Balun
 Elektromagnetisk interferens (EMI)
 Radiofrekvens interferens (RFI)

Kilder/referencer

Eksterne henvisninger

What are the bumps at the end of computer cables? 
Understanding Ferrite Bead Inductors , by Murata Manufacturing
How to use ferrites for EMI suppression  by Fair-Rite
Tekzilla Daily Episode 13 , short video podcast with explanation
Ferrite bead inductor usage in electronic circuits 

Elektromagnetisk stråling
Elektromagnetiske spoler
Stig Grenov

Stig Grenov (født i 1961) er en dansk skolelærer, tillidsmand og politiker. Han blev valgt som landsformand for Kristendemokraterne den 27. oktober 2012, hvor han afløste Per Ørum Jørgensen. Han havde indtil da været partiets politiske næstformand og blev valgt uden modkandidater. Han har været medlem af partiet siden 1990.

Han blev lærer i 1986 fra Hellerup Seminarium med linjefag i matematik, fysik/kemi, geografi og historie. Ansat på Maglegårdsskolen i Hellerup 1986-1998. Han har siden 1999 undervist på Marie Mørks Skole i Hillerød.

Politisk karriere 
Stig Grenov var ved folketingsvalget i 2019 Kristendemokraternes folketingskandidat i Københavns Storkreds.

Som følge af stress tog Stig Grenov fra uge 20 i 2019 sygeorlov fra formandsjobbet for KristenDemokraterne. I orlovsperioden blev formandsposten varetaget af næstformanden Isabella Arendt. Isabella overtog den 13. oktober 2019 posten som landsformand.

Referencer 

Politikere fra Danmark
Folketingskandidater fra Kristendemokraterne
Lærere fra Danmark
BGL Luxembourg Open 2012 (damedouble)

Iveta Benešová og Barbora Záhlavová-Strýcová var forsvarende mester, men valgte ikke at deltage.
Andrea Hlaváčková og Lucie Hradecká vandt finalen med 6–3, 6–4 over Irina-Camelia Begu and Monica Niculescu.

Seedning

 Andrea Hlaváčková /  'Lucie Hradecká (Mester)
 Irina-Camelia Begu /  Monica Niculescu (Finale)

 Vera Dushevina /  Olga Govortsova ''(Semifinale)
 Petra Martić /  Mandy Minella ''(Kvartfinale)

Turnering

Referencer
 Main Draw

WTA Tour 2012
Caritas Internationalis

Caritas Internationalis er et internationalt forbund bestående af 165 nationale romerskkatolske bistands- og udviklingsorganisationer samt sociale tjenester, der er aktive i mere end 200 lande og territorier i hele verden. Deres formål er, både samlet og hver for sig, at arbejde for en bedre verden, især for de fattige og undertrykte. Den første Caritas-organisation blev etableret af den unge katolske præst Lorenz Werthmann den 9. november 1897 i Freiburg i Tyskland. Andre Caritas organisationer fulgte efter og Caritas Danmark blev etableret 1947. Caritas Danmarks nuværende generalsekretær er Maria Krabbe Hammershøy.

Kildehenvisninger

Eksterne henvisninger 
 Caritas Internationalis' officielle hjemmeside 
 Caritas Danmarks officielle hjemmeside

Etableret i 1897
Kristne organisationer
Romerskkatolske kirke
Internationale organisationer
Ngo'er
Internationale solidaritetsbevægelser
Jessalyn Gilsig

Jessalyn Gilsig (født 30. november 1971)  er en canadisk skuespiller kendt for sine roller i tv-serierne Boston Public og Nip/Tuck, samt som Will Schuester's ekskone Terri Schuester i Glee. Hun har også optrådt i flere episoder af NYPD Blue, Prison Break, og har en tilbagevendende rolle i Heroes samt flere andre tv-serier.

Privat 
Gilsig blev født i Montreal, Quebec, Canada, datter af Claire, en forfatter og oversætter, og Toby Gilsig, en ingeniør. Hun begyndte at spille skuespil i en alder af 12. Hun gik i high school på Trafalgar School for Girls i Montreal's centrum. Hun studerede senere American Repertory Theater på Harvard University, og gik på McGill University fra 1989 til 1993, hvorfra hun dimitteret med en bachelorgrad i engelsk i 1993. 

Gilsig mødtes første gang Bobby Salomon da de begge var gymnasieelever i Montreal . De daterede kort, med Gilsig kommenterede, at Salomon var "cool fyr" og fodboldholdets quarterback. Efter Salomon, som nu en filmproducent, flyttede til Hollywood i 2002, begyndte han og Gilsig på ny deres venskab, og begyndte at date igen.  Parret gift den 1. januar 2005.  Da Salomon er jødisk og Gilsig er jødisk på hendes fars side, havde parret en traditionel jødisk bryllup .  Gilsig og Salomon har en datter, Penelope, født den 26. september 2006. Gilsig søgte om skilsmisse fra Salomon den 8. september 2010, med henvisning uforenelige forskelle. De var blevet separeret i 2009.

Karriere 
Hun begyndte sin karriere som en stemmeskuespiller. Hun har lagt stemme til filmene Mascarade og The Journey Home og tv-serien The Little Flying Bears, Young Robin Hood og Gullivers rejser.

I 1995 flyttede hun til New York City, hvor hun optrådte i adskillige off-Broadway skuespil. Selv om hun havde medvirket i flere canadiske produktioner i slutningen af 1980erne og det tidlige 1990'ere, begyndte hendes tv-karriere i slutningen af 1990'erne, da hun var gæstemedvirkende i adskillige tv-serier, herunder Viper og Seven Days. Men det var hendes samarbejde med David E. Kelley, der førte til hendes hovedrolle i Boston Public.

Filmografi

Kilder

Eksterne henvisninger 

 

Personer fra Montreal
Skuespillere fra USA
Ferritkerne

Inden for elektronik er en ferritkerne en type af magnetisk kerne lavet af ferrit, hvorigennem eller hvorpå en elektrisk spole eller transformator kan laves.

Ferritkerner anvendes grundet deres høje permeabilitet og deres lave elektriske ledningsevne. På grund af deres relativt lave tab ved højere frekvenser er de hyppigt anvendt i kerner af radiofrekvenstransformatorer og spoler i f.eks. langbølge-, mellembølge- og kortbølgefiltre, switch-mode-strømforsyninger og ferritradioantenner til radiomodtagelse af  langbølge-, mellembølge- og kortbølgefrekvenser.

En ferritkerne udformet som en f.eks. langstrakt torus anvendes også til ferritstøjfiltre.

Se også
 Ferritkernelager

Kilder/referencer

Eksterne henvisninger

Passive elektronikkomponenter
Radioantenner

el:Συσκευή φερρίτη
pt:Memória de ferrite
Delstatsregering (Østrig)

Delstatsregeringen er det øverste forvaltningsorgan i en delstat i Østrig.

Delstatsregeringen vælges af landdagen og består af delstatsformanden og et antal ministre (ty: Landesrat). I Wien er kommunalbestyrelsen samtidig delstatsregering, idet Wien har status som delstat. Antallet af regeringsmedlemmer er fastsat i delstatsforfatningen, og er forskellig for den enkelte delstat:
 Wien: 13 medlemmer
 Niederösterreich: 9 medlemmer
 Oberösterreich: 9 medlemmer
 Steiermark: 9 medlemmer
 Tyrol: 8 medlemmer
 Burgenland: 7 medlemmer
 Kärnten: 7 medlemmer
 Salzburg: 7 medlemmer
 Vorarlberg: 7 medlemmer

Sammensætning af regering 
Delstatsregeringen kan enten sammensættes efter proportionalitet  eller efter majoritet. Formen i den enkelte delstat er bestemt i delstatsforfatningen.
 Ved propotionalitet sammensættes regeringen på baggrund af partiernes mandatstørrelse  i landdagen. Dette princip benyttes i Niederösterreich, Oberösterreich, Kärnten, Burgenland og Steiermark. Steiermark overgår i 2015 til majoritetsprincippet.
 Ved majoritet danner det største parti eller en koalition regering. Dette princip benyttes i Wien, Salzburg, Tyrol og Vorarlberg.

Østrigs politik
Esandsjøen

Esandsjøen (Essandsjøen, Essand, samisk Saantenjaevrie) var en sø i Sylan i Tydal kommune i Trøndelag fylke i Norge. Esandsjøen blev reguleret af Trondheim Energiverk ved at en dæmning blev bygget i Esna i perioden 1941-1947. Da Nesjødæmningen blev bygget, blev Esandsjøen en del af Nesjøen og udgør i dag den nordlige del af Nesjøen; Den er 27 km2 stor (66 km2 inkl. Nesjøen), og ligger mellem 729 og 706 moh. 

Opstemningen medførte at vigtige kulturminder som karolinergravene fra sommeren 1719 og dele af et plantefredingsområde fra 1917 blev lagt under vand.

Eksterne kilder og henvisninger 

 Om Esandsjøen  på Store Norske Leksikon

Søer i Trøndelag
Nesjøen

Nesjøen er en kunstig sø i Nea-Nidelvvassdraget som ligger i bjergområdet Sylan i Tydal kommune i Trøndelag fylke i Norge. Nesjøen blev til ved at Nea ble opdæmmet og Neamoserne lagt under vand. Trondheim Energiverk fik koncession i 1968 og udbygningen var fuldført i 1971. Ved opdæmningen blev Nesjøen sammen med Esandsjøen et stort vandmagasin på 340 millioner m³. Nesjøen har et afvandingsområde på 712 km².

Eksterne kilder og henvisninger 

 Om Nesjøen på Store Norske Leksikon

Søer i Trøndelag
Stéphanie af Luxembourg

Stéphanie af Luxembourg (født 18. februar 1984 i Ronse i Østflandern) er arvestorhertuginde af Luxembourg. Hun blev født i Belgien som Stéphanie Marie Claudine Christine de Lannoy og var grevinde af fødsel. Hun er arvestorhertuginde gennem ægteskab med arvestorhertug Guillaume af Luxembourg.

Baggrund 
Stéphanie voksede op i Belgien, som barn af grev Philippe de Lannoy og Alix della Faille de Leverghem. Hun har fransk som modersmål.

Efter endt uddannelse tilbragte hun et år i Moskva, hvor hun lærte russisk og studerede litteratur. Hun studerede så tysk ved Université catholique de Louvain. Hun fortsatte studierne i Berlin, hvor hun også arbejdede som praktikant ved det vallonske eksportkontor i Belgiens ambassade. Efter dette arbejdede Stéphanie i erhvervslivet.

Ægteskab og børn 
Den 19. oktober 2012 giftede hun sig med Guillaume af Luxembourg. Den borgerlige vielse blev dagen derefter efterfulgt af kirkebryllup. Parret indgik forlovelse i marts 2012. Hun fik luxemburgsk statsborgerskab ved en særlig lov af 10. oktober 2012.

Den 6. december 2019 annoncerede Guillaumes forældre, at Stéphanie de Lannoy er gravid med sit første barn, og at barnet vil blive nummer to i arvefølgen til Luxembourgs trone efter sin far. Fødslen er planlagt til maj 2020.
Den 10. maj 2020 fødes Guillaume og Stephanies første barn, prins Charles af Luxemburg.
Deres anden søn, prins François Henri Luis Marie Guillaume, blev født den 27. marts 2023.

Titel og prædikater

Stéphanie tituleres som ''Hendes Kongelige Højhed prinsesse Stéphanie, arvestorhertuginde af Luxembourg.

Referencer 

Prinsesser af Luxembourg
Guillaume af Luxembourg

Guillaume af Luxembourg (født Guillaume Jean Joseph Marie; 11. november 1981 i Luxembourg by) er arvestorhertug og tronfølger i Luxembourg. Han er den ældste søn af storhertug Henri og storhertuginde Maria Teresa og blev arvestorhertug, da faren besteg tronen i 2000.

Uddannelse 
Guillaume er uddannet på privatskoler i Luxembourg og Schweiz og på Royal Military Academy Sandhurst i Camberley i England. Han har også studeret statsvidenskab og historie i Durham i England.

Privat 
Guillaume havde et forhold til norske Pia Haraldsen, dronning Sonja af Norges nevøs adoptivdatter. De mødtes i Oslo i 2001, og forholdet sluttede året efter.

Arvestorhertugen blev den 19. oktober 2012 gift med den belgiske grevinde Stéphanie de Lannoy. Parret blev forlovet i marts samme år.

Den 6. december 2019 annoncerede Guillaumes forældre, at Stéphanie de Lannoy er gravid med sit første barn, og at barnet vil blive nummer to i arvefølgen til Luxembourgs trone efter sin far. Fødslen er planlagt til maj 2020. Den 10. maj 2020 fødes Guillaume og Stephanies første barn, prins Charles af Luxembourg.
Deres anden søn, prins François Henri Luis Marie Guillaume, blev født den 27. marts 2023.

Titel og prædikater 

Guillaumes fulde titel er; Kongelige Højhed Prins Guillaume Jean Joseph Marie, arvestorhertug af Luxembourg, arveprins af Nassau, prins af Bourbon-Parma.

Referencer

Eksterne henvisninger 
 Le Grand-Duc Héritier, præsentation fra det storhertuglige hof

Prinser af Luxembourg
Huset Bourbon-Parma
Personer fra Luxembourg (by)
Symfyse

En symfyse er en særlig form for synkrondose, hvor to knogleender, hver beklædt med hyalinbrusk forbindes med fibrøs brusk. Skambenets sammenføjning fortil, symfysen, og båndskiven mellem hvirvelsøjlens corpora, discus, er eksempler herpå.

Skelet
Félix af Luxembourg

Prins Félix af Luxembourg (Félix Léopold Marie Guillaume, født 3. juni 1984 i Luxembourg by) er en luxemburgsk prins. Han er næstældste søn af storhertug Henri og storhertuginde Maria Teresa og nummer tre i den luxemburgske arvefølge efter sin bror Guillaume af Luxembourg og hans søn prins Charles af Luxembourg.

Ægteskab 
Den 13.december 2012 blev det bekræftet, at prins Félix er forlovet med Claire Lademacher.

Det civile bryllup fandt sted den 17. september 2013 i Königstein im Taunus, efterfulgt af en religiøs ceremoni den 21. september 2013 i basilikaen Sainte Marie-Madeleine i Saint-Maximin-la-Sainte-Baume, Frankrig. Siden brylluppet har parret levet i det sydlige Frankrig ved Château Les Crostes, en vingård i Lorgues, der i mange år har været ejet af Lademacher-familien.

Referencer 

Prinser af Luxembourg
Huset Bourbon-Parma
Personer fra Luxembourg (by)
Internet Explorer 9

Windows Internet Explorer 9 (forkortet IE9) er en webbrowser frigivet af Microsoft den 14. marts 2011. Microsoft har udgivet Internet Explorer 9 som en vigtig out-of-band version, der ikke er bundet til frigivelse tidsplan for en bestemt version af Windows, i modsætning til tidligere versioner. Systemkravene for Internet Explorer 9 er Windows 7, Windows Server 2008 R2, Windows Vista Service Pack 2 eller Windows Server 2008 SP2 med Platform Update. Windows XP og tidligere understøttes ikke. Internet Explorer 9 understøttes på Windows Vista, Internet Explorer 10 vil kun blive understøttet på Windows 7 og nyere.

Kilder 

09
Kevin McHale

Kevin Michael McHale (født 14. juni 1988) er en amerikansk skuespiller, danser, og sanger. Han er tidligere medlem af boybandet NLT. McHale er bedst kendt for sin rolle som Artie Abrams i Fox' tv-serie Glee.

Liv og karriere 
McHale blev født i Plano, Texas, som den yngste af fire børn. McHale nedstammer fra indvandrere fra County Mayo, Irland.

Han indrømmede til Ryan Seacrest, at han voksede op med Disney Channel-skuespilleren og sangeren Demi Lovato. Før han blev skuespiller, sluttede McHale sig til det amerikanske boyband, NLT , hvilket er en forkortelse for "Not Like Them." R&B-gruppen blev opdaget af Chris Stokes. Den 13. marts 2007 udgav de deres første single, "That Girl". Den følgende måned var de opvarmningsband (med Chantelle Paige) for The Pussycat Dolls. Bandet havde også en gæsteoptræden i Bratz: The Movie. Den 30. april 2009 meddelte medlemmet af NLT, Travis Michael Garland, at NLT var gået hver til sit.

McHale var stjerne i Glee som Artie Abrams, et medlem af McKinley Highs Glee Club med et fysisk handicap. Selv om hans karakter er i en kørestol, er McHale en dygtig danser og har sagt, at det er svært at holde fødderne i ro, mens han er på sættet. Han havde sin første solo single i Glee, hvor han synger "Dancing with Myself" i episoden "Wheels". I episoden "Dream On" dansede han i en fantasy-sekvens til "The Safety Dance" og sang "Dream a Little Dream of Me". I episoden "Britney/Brittany" af den anden sæson af Glee, sang han en soloen (i en drømme-sekvens), "Stronger", efter at være blevet bedøvet af en tandlæge. Han har også dansede i en drøm sekvens sammen Harry Shum, Jr til sangen "Scream" i den tredje sæsons episode "Michael".

I 2008 var McHale i HBO's True Blood serie i to  episoder som Neil Jones, en retsmedicinerassistent. Kevin var også i tre episoder af Nickelodeons hit show Zoey 101 som Dooley.

I 2010 dukkede McHale kortvarigt i One Calls musikvideo "Blacklight" ved siden af den tidligere NLT bandmedlem Justin Thorne, der er medlem af One Call.

I juni 2011 dukkede McHale i Katy Perrys musikvideo til hendes sang "Last Friday Night (T.G.I.F.)" med kollegaen fra Glee Darren Criss.

Den 22. juli 2012 var McHale medvært på 2012 Teen Choice Awards med Demi Lovato.

Filmografi

Film

Tv-serier

Referencer

Eksterne henvisninger 
 

Filmskuespillere fra USA
Tv-skuespillere fra USA
Skuespillere fra Texas
Cory Monteith

Cory Allan Michael Monteith  (født 11. maj 1982, død 13. juli 2013) var en canadisk skuespiller og musiker, bedst kendt for sin rolle som Finn Hudson i Fox tv-serie Glee.

Cory Monteith blev fundet død på sit hotelværelse den 13. juli 2013.

Tidlige liv
Monteith blev født i Calgary, Alberta, den 11. maj 1982, som den yngste søn af Ann McGregor, indretningsarkitekt, og Joe Monteith, en militærmand, der tjente i Princess Patricia's Canadian Light Infantry. Han havde en ældre bror ved navn Shaun. Monteiths forældre blev skilt, da han var syv år gammel, og han og hans storebror blev opdraget af deres mor i Victoria, British Columbia. Efter skilsmissen så han lidt til sin far på grund af Joe Monteiths værnepligt. Han havde sociale vanskeligheder i skolen. Som 13-årig begyndte han på alkohol og marihuana og begyndte at pjække fra skole.

Efter at have gået på 16 forskellige skoler, herunder alternative programmer for urolige teenagere, droppede han helt ud som 16-årig. På det tidspunkt var hans stof-og alkoholmisbrug steget, og Monteith vendte sig mod småkriminalitet, såsom at stjæle penge fra venner og familie, for at finansiere sin afhængighed. Vendepunkt i Monteiths liv kom, da hans mor og en gruppe af venner iscenesat en intervention, da han var 19, og han begyndte at deltage i et rehabiliteringsprogram. Monteith udtalte: "Jeg er heldig på så mange punkter. Jeg er heldig med at være i live". Han fik til sidst sin high school-eksamen i 2011 fra en alternativ skole han gik på i sin ungdom i Victoria.

Før han brød igennem i showbusiness, havde Monteith forskellige jobs, bl.a. Walmart-receptionist, taxichauffør, skolebuschauffør, og tagdækker.

Personlige liv
Monteith var i et forhold med sin Glee-medskuespiller, amerikanske Lea Michele, indtil sin død. Den 31. marts 2013 blev det meddelt, at Monteith frivilligt havde gået med til at gå i en behandling for stofmisbrug. Han havde tidligere fået stofmisbrugbehandling, da han var nitten. Hans behandling blev afsluttet den 26. april 2013.

Død
Monteith blev fundet død i sit værelse på The Fairmont Pacific Rim hotel i Vancouver, British Columbia den 13. juli 2013. Han havde planlagt at tjekke ud den 13. juli, men da han undlod at gøre det, gik hotellets personale ind på hans værelse og opdagede hans lig. Selvom politiet i Vancouver sagde, at dødsårsagen ikke var umiddelbart indlysende, var der ingen mistænkelige omstændigheder ved dødsfaldet. Monteiths pressetalsmand udstedte en kort erklæring efter politiets pressemøde: "Vi er så kede af at bekræfte, at meldingerne vedr. Cory Monteiths død er korrekte. Vi er i chok og sorg over dette tragiske tab." Senere obduktion konkluderede at dødsfaldet skyldtes en overdosis af heroin og alkohol.

Filmografi

Film

TV

Kilder

Eksterne henvisninger 

 

Filmskuespillere fra Canada
Tv-skuespillere fra Canada
Personer fra Calgary
Heinrich Christian Funck

Heinrich Christian Funck (22. november 1771 – 14. april 1839) var en tysk botaniker fra det nordlige Bayern.

I forbindelse med et botanisk navn benyttes Funck som standardforkortelse (autornavn). Det er f.eks. en del af autornavnet for mosset Plagiomnium affine (Fælled-Krybstjerne).

Bibliografi 
 Kryptogamische Gewächse des Fichtelgebirges. 17 hæfter, Leipzig 1803-1808
 Deutschlands Moose - ein Taschen-Herbarium zum Gebrauch bei Excursionen. Birne, Bayreuth 1820

Kilder 

Botanikere med autornavne
Bryologer
Botanikere fra Tyskland
Tyskere i 1700-tallet
Tyskere i 1800-tallet
Timo Juhani Koponen

Timo Juhani Koponen (født 13. januar 1939) er en finsk botaniker, der især har beskæftiget sig med mosser. Han var professor ved Helsinki Universitet 1986 til 2002.

I forbindelse med et botanisk navn benyttes T.J. Kop. som standardforkortelse (autornavn). Det er f.eks. autornavnet for mosset Rhizomnium punctatum (Alm. Bredblad).

Kilder 
 Piippo, Sinikka: Timo Koponen 60 vuotta. Luonnon tutkija 103(1999):1.

Botanikere med autornavne
Bryologer
Ansatte ved Helsinki Universitet
Videnskabsfolk fra Finland
Marrakech internationale filmfestival

Marrakech internationale filmfestival (FIFM) () er en international filmfestival som afholdes hvert år i november/december i Marrakech, Marokko. Siden oprettelsen i 2001 har filmfestivalen været en af de største i Marokko.

Dommerkomiteen sammensættes hvert år at en række internationale instruktører, skuespillere og andre berømtheder fra filmverdenen. Filmfestivalens formand er Hans kongelige højhed Prins Moulay Rachid.

Priser 
På festivalens sidste dag uddeles følgende priser til de beste film, filminstruktører og skuespillere i konkurrencen:

Gyldne stjerne (Étoile d’or)

Juryens Pris

Prisen for bedste kvindelige skuespiller

Prisen for bedste mandlige skuespiller

Juryens pris for bedste instruktør

Prisen for bedste fortolkning

Prisen for bedste manuskript

Gyldne stjerne kortfilms pris

Juryens særlige kortfilms pris

Prisen for den bedste filmskolefilm 
Siden 2010 er den pris blevet givet til kortfilm som er lavet af studerende ved filmskoler og filminstitutter i Marokko.

Referencer

Links 
 Festivalens officielle hjemmeside  
 Alan Parker: Marrakech Festival provides an alternative to US cinema industry 
 10e FESTIVAL INTERNATIONAL DU FILM DE MARRAKECH 3 - 11 Décembre 2010 

Filmfestivaler
Marrakech
Etableret i 2001